Bedre PC-lyd med DAC
I denne testen tar vi for oss små og rimelige konvertere, som alle er av typen stikk-og-start, altså uten behov for installasjonsdrivere. De gir alle bedre lyd enn PC-en eller Mac-en klarer på egenhånd, og de er alle lett å putte i bagen sammen med den bærbare datamaskinen. På den måten har du alltid godlyden tilgjengelig når du reiser, uten at det tar mye ekstra plass i bagasjen. FiiO E10 - Praktisk og grei Det er faktisk vanskelig å høre forskjell mellom FiiO E10 og hodetelefonutgangen på en bærbar MacBook Pro. Det går i retning litt mer oppløsning hos FiiO E10. Derimot blir det merkbart bedre enn med en bærbar PC av dårligere kvalitet. Bassbryteren på E10, som forsterker bassen, kommer dessuten godt med hvis hodetelefonene eller musikkinnspillingen låter slankt. Litt ekstra juice blir aldri feil!NuForce µDAC2 - God lyd i lommeformat µDAC2 låter bedre fra linjeutgangen enn FiiO E10, men ikke fra hodetelefonutgangen. Bruk derfor i stedet en overgangskabel fra linjeutgangen til dine hodetelefoner. Gjør du dette, låter µDAC2 marginalt bedre enn FiiO E10, selv om den ikke har bassforsterkningen til denne.HRT HeadStreamer - Det beste for hodetelefonene (Spesielt anbefalt) HeadStreamer er testens eneste hodetelefon-DAC som tydelig skiller en 16-bits innspilling fra en 24-bits. Den har god oppløsning på akustisk musikk. Samtidig låter den tøft, med bra trøkk i bassen og tydelig fokus på vrenggitarene i hardrock, uten at det blir skarpt. Heftig!NAD DAC1 - Trådløs! Trenger du en trådløs DAC, er denne vert å sjekke ut. Hvis ikke, gjør du bedre kjøp andre steder, da lyden er litt flat og livløs. Kobles NAD-en videre fra sin koaksiale digitalutgang og inn i en bedre DAC, blir resultatet merkbart bedre. Det er med andre ord potensiale her, men selve DAC-en holder ikke helt mål etter vår mening. DAC1 kan være et interessant valg dersom du allerede har en god DAC, men ønsker trådløs overføring av USB.Firestone Audio Fubar IV Plus - Solid kvalitet (Spesielt anbefalt) Koblet til anlegget er denne konverteren bedre enn både FiiO, NuForce og NAD. I forhold til dyrere DAC-er mangler også denne litt luft og oppløsning i diskanten, men den låter åpnere enn nevnte tre konvertere. Man hører dessuten ganske tydelig forskjell på 16-bit og 24-bit lydfiler. Det varme og behagelige lydbildet man får fra linjeutgangen følges ikke helt opp når hodetelefonene kobles til, men DAC-en gir et førsteklasses kvalitetsinntrykk, og som største i testen går den ikke akkurat i lomma, men passer fortsatt fint i veska. Testens nest beste lyd.HRT MusicStreamer II+ - Superlyd i farta (Best i test) HRT-konverteren får fram stillheten i musikken bedre enn noen av de andre i testen. Lydbildet er roligere, fyldigere og varmere, og med en ganske annen oppløsning. Dette er dessuten konverteren som best får frem forskjellene mellom en 16-bit/44,1kHz og 24-bit/96kHz utgivelse. Klart den beste DAC-en i testen, til tross for at den får strøm gjennom USB og ikke har separat strømforsyning. Pris: 3.500 kr
Datamaskinen er blant de klart mest praktiske lydkildene. Ulempen er lydkvaliteten. Redningen er en USB-DAC.